## Zaključak i Dodatak I. Temeljnom kolektivnom ugovoru za javne službenike i namještenike

### NN 42/2003 (18.3.2003.), Zaključak i Dodatak I. Temeljnom kolektivnom ugovoru za javne službenike i namještenike

# VLADA REPUBLIKE HRVATSKE

543

Na
temelju članka 30. stavka 3. Zakona o Vladi Republike Hrvatske (»Narodne
novine«, br. 101/98, 15/2000 i 117/2001), a u vezi sa člankom 10. stavkom 4.
Protokola o pregovorima za sklapanje Temeljnog kolektivnog ugovora za službenike
i namještenike u javnim službama, Vlada Republike Hrvatske je na sjednici
održanoj 13. ožujka 2003. godine donijela

## ZAKLJUČAK

1.
Vlada Republike Hrvatske konstatira da su 19. prosinca 2002. godine Dodatak I.
Temeljnom kolektivnom ugovoru za javne službenike i namještenike potpisali
Hrvatski strukovni sindikat medicinskih sestara – medicinskih tehničara,
Nezavisni sindikat znanosti i visokog obrazovanja, Samostalni sindikat radnika
u djelatnosti zdravstva, MIO i socijalne zaštite Hrvatske i Sindikat
zaposlenika u djelatnosti socijalne skrbi Hrvatske.

Dana
24. veljače 2003. godine Dodatak I. Temeljnom kolektivnom ugovoru za javne
službenike i namještenike potpisao je i Hrvatski sindikat djelatnika u kulturi.

Navedeni
Dodatak I. nisu potpisali Sindikat hrvatskih učitelja i Nezavisni sindikat
zaposlenika u srednjim školama Hrvatske.

Budući
da su sindikati potpisnici Dodatka I. Temeljnom kolektivnom ugovoru za javne
službenike i namještenike, sukladno Protokolu o pregovorima za sklapanje
Temeljnog kolektivnog ugovora za službenike i namještenike u javnim službama,
mišljenja da Dodatak I. treba primijeniti i na službe čiji ga sindikati nisu
sklopili, Vlada Republike Hrvatske, u svrhu primjene jedinstvenih kriterija,
primjenjivat će Dodatak I. Temeljnom kolektivnom ugovoru za javne službenike i
namještenike i na zaposlene u osnovnim i srednjim školama u Republici
Hrvatskoj.

2.
Dodatak I. Temeljnom kolektivnom ugovoru za javne službenike i namještenike,
sastavni je dio ovog Zaključka.

3. Ovaj
Zaključak objavit će se u »Narodnim novinama«.

Klasa:
110-04/01-02/03

Urbroj:
5030104-03-1

Zagreb,
13. ožujka 2003.

Predsjednik
**Ivica** **Ra****čan****,** v. r.

VLADA REPUBLIKE HRVATSKE (u da­ljem tekstu Vlada), kao
poslodavac

i

SINDIKATI JAVNIH SLUŽBI

Hrvatski sindikat djelatnika u kulturi,

Hrvatski strukovni sindikat medicinskih sestara – medicinskih
tehničara,

Nezavisni sindikat zaposlenika u sred­njim školama Hrvatske,

Nezavisni sindikat znanosti i visokog obrazova­nja,

Samostalni sindikat radnika u djelatnosti zdravstva, MIO i
socijalne zaštite Hrvatske, Sindikat hrvatskih učite­lja i

Sindikat zaposlenika u djelatnosti socijalne skrbi Hrvatske
(u da­ljem tekstu: Sindikati)

zak­ljučili su dana 19. prosinca 2002. godine s­ljedeći

DODATAK I.

TEMELJNOM KOLEKTIVNOM UGOVORU ZA JAVNE SLUŽBENIKE I  NAMJEŠTENIKE

Članak
1.

U
članku 47. riječi »na poslovima iste struke« se brišu i izmije­njeni članak
glasi:

»Kao
staž kod istog poslodavca računa se neprekinuti staž u javnim službama, bez
obzira na promjenu poslodavca.«

Članak
2.

U članku
53. stavak 1. iza podstavka 5. dodaje se novi podstavak 6. koji glasi:

» – za
rad u turnusima 5%«.

Iza
stavka 1. dodaje se novi stavak 2. koji glasi:

»Osnovna
plaća zaposlenika uvećat će se za 8% ako zaposlenik ima znanstveni stupa­nj
magistra znanosti, odnosno za 15% ako zaposlenik ima znanstveni stupa­nj
doktora znanosti te ako su ispu­njeni s­ljedeći uvjeti:

– ako
znanstveni stupa­nj nije uvjet za radno mjesto na kojem je zaposlenik zaposlen
i

– ako
je znanstveni stupa­nj u funkciji poslova radnog mjesta na kojem je zaposlenik
zaposlen«.

Stavci
2., 3., 4. i 5. postaju stavci 3., 4., 5. i 6.

Iza
stavka 6. dodaje se novi stavak 7. koji glasi:

»Rad u
turnusu ima obi­lježja rada u smjenama utvrđena stav­cima 3., 4. i 5. ovoga
članka, a isplaćuje se zaposleniku s ugovorom o radu na puno radno vrijeme, a
za odrađene sate rada u drugoj smjeni.«

Stavci
6., 7. i 8. postaju stavci 8., 9., 10. i 11.

Iza
stavka 11. dodaje se novi stavak koji glasi:

»Poslovi
koji se smatraju radom u turnusu utvrđuju se kolektivnim ugovorom za pojedinu
javnu službu.«

Izmije­njeni članak 53. glasi:

1. Osnovna plaća zaposlenika u javnim službama uvećat
će se:

– za rad noću 40%

– za prekovremeni rad 50%

– za rad subotom 25%

– za rad nedje­ljom 35%

– za smjenski rad 10%

– za rad u turnusu 5%.

2. Osnovna plaća zaposlenika uvećat će se za 8% ako
zaposlenik ima znanstveni stupa­nj magistra znanosti, odnosno za 15% ako
zaposlenik ima znanstveni stupa­nj doktora znanosti te ako su ispu­njeni s­ljedeći
uvjeti:

– ako znanstveni stupa­nj nije uvjet za radno mjesto
na kojem je zaposlen i

– ako je znanstveni stupa­nj u funkciji poslova
radnog mjesta na kojem je zaposlen.

3. Smjena (smjenski rad) je svakodnevni rad
zaposlenika prema utvrđenom radnom vremenu poslodavca koji zaposlenik obav­lja
u prijepodnevnom (prva smjena), poslijepodnevnom (druga smjena) ili noćnom
dijelu dana (treća smjena) tijekom radnog tjedna.

4. Rad u smjenama je rad zaposlenika koji mije­nja
smjene ili neizmjenično obav­lja poslove u prvoj i drugoj smjeni tijekom jednog
mjeseca.

5. Rad u smjeni je i rad zaposlenika koji
naizmjenično ili najma­nje dva radna dana u tjednu obav­lja poslove u prvoj i
drugoj smjeni.

6. Naknada za rad u smjenama iz stavka 4. i 5. ovoga
članka isplaćuje se za obav­lja­nje poslova u drugoj smjeni.

7. Rad u turnusu ima obi­lježja rada u smjenama
utvrđena stavcima 3., 4. i 5. ovoga članka, a naknada se isplaćuje zaposleniku
koji ima ugovor o radu na puno radno vrijeme za odrađene sate rada u drugoj
smjeni.

8. Noćni rad je u pravilu rad zaposlenika u vremenu
između 22 sata navečer i 6 sati ujutro iduće­g dana.

9. Za rad u dane blagdana, neradnih dana utvrđenih
zakonom i rad na dane Uskrsa zaposlenik ima pravo na plaću uvećanu za 150%.

10. Dodaci iz stavka 1. i 2. ovoga članka međusobno
se ne isk­ljučuju.

11. Pita­nje uveća­nja plaće za dvokratni rad riješit
će se kolektivnim ugovorom za svaku javnu službu.

12. Poslovi koji se smatraju radom u turnusu utvrđuju
se kolektivnim ugovorom za pojedinu javnu službu.«

Članak 3.

U članku 55. stavku 1. briše se riječ »zbog« i zamje­njuje
rije­čima »utvrđene rješe­njem nadležnog tijela i jednog od s­lje­de­ćih
uvjeta« i izmije­njeni tekst glasi:

»U
slučaju kada tijekom radnog vijeka zaposlenika dođe do sma­nje­nja nje­gove
radne sposobnosti utvrđene rješe­njem nadlež­nog tijela i jednog od s­ljedećih
uvjeta«.

Članak 4.

U članku 62. stavku 1. brišu se riječi »ili ­nje­gova
obite­lj imaju« i umjesto ­njih se stav­lja riječ »ima«.

U alineji 1. iza riječi bolova­nja dodaje se riječ
»zaposlenika«.

U alineji 2. briše se riječ »prilikom«, a iza riječi
»invalidnosti« dodaje se riječ »zaposlenika« i zarez.

U alineji 3. brišu se riječi »radi nabave« i zamje­njuju
riječju »kup­nje«, brišu se riječi »pokrića participacije pri kup­nji« kao i
riječi »u inozemstvu« te se brišu riječi »jednom godiš­nje« i zamje­njuju
riječima »a najviše do«. Iza riječi »osnovice« dodaje se riječ »godiš­nje«.

Izmije­njeni članak glasi:

»Zaposlenik ima pravo na pomoć u slučaju:

– bolova­nja zaposlenika duže­g od 90 dana – jednom
godiš­nje u visini jedne proračunske osnovice;

– nastanka teške invalidnosti zaposlenika, djece ili
sup­ružnika zaposlenika – u visini jedne proračunske osnovice;

– kup­nje medicinskih pomagala i prijeko potrebnih
lijekova za zaposlenika, dijete ili supružnika u visini stvarnih troškova, a
najviše do jedne proračunske osnovice godiš­nje.«

Članak 5.

Članak 66. mije­nja se i glasi:

(1) Zaposlenik ima pravo na naknadu troškova
prijevoza na posao i s posla mjesnim javnim prijevozom.

(2) Ako nije organiziran mjesni javni prijevoz koji
omo­gućava zaposleniku redovit dolazak na posao i odlazak s posla, zaposlenik
ima pravo na naknadu troškova prijevoza koja se utvrđuje u visini cijene karte
javnog prijevoza najbliže­g mjesta u kojem je taj prijevoz organiziran.

(3) U slučaju da postoji mogućnost kup­nje godiš­nje
karte, zaposlenik ima pravo na godiš­nju kartu ako mu je to povo­ljnije, ili na
1/12 cijene godiš­nje karte koja se isplaćuje svakog mjeseca u godini.

(4) Ukoliko nema mogućnosti kup­nje godiš­nje već samo
mjesečne karte, zaposlenik koji stanuje više od 1 km od mjesta rada, ima pravo
na mjesečnu kartu ako mu je to povo­ljnije ili pravo na isplatu troškova
mjesnog prijevoza u visini cijene mjesečne karte.

(5) Zaposlenik koji stanuje na uda­ljenosti ma­njoj
od 1 km od mjesta rada ima pravo na naknadu troškova mjesnog prijevoza u visini
1/12 cijene godiš­nje karte najbliže­g mjesta u kojem postoji mogućnost kup­nje
godiš­nje karte, iznos 1/12 cijene utvrđuje se pre­govorima za svaku
proračunsku godinu, a za 2003. godinu iznosi 158,00 kuna.

(6) Zaposlenik kojem nije organiziran mjesni javni
prijevoz na posao i s posla ima pravo na naknadu za mjesni prijevoz u skladu s
odredbama stavka 4. ili 5. ovoga članka, ovisno o uda­ljenosti mjesta stanova­nja
od mjesta rada.

(7) Zaposlenik ima pravo na naknadu troškova
prijevoza na posao i s posla međumjesnim javnim prijevozom u visini stvarnih
izdataka prema cijeni mjesečne, odnosno pojedinačne karte, ukoliko je mjesto
stanova­nja uda­ljeno do 100 km od mjesta rada.

(8) U slučaju uda­ljenosti mjesta stanova­nja od
mjesta rada većoj od 100 km, naknada troškova prijevoza na posao i s posla
međumjesnim javnim prijevozom, utvrđuje se posebnom odlu­kom Ministarstva.

(9) U mjestu u kojem je javni prijevoz organiziran na
način da se mjesečnom ili godiš­njom kartom pokrivaju mjesni i međumjesni javni
prijevoz (tzv. prijevozne zone), zaposlenik koji koristi takvu vrstu prijevoza
ne ostvaruje pravo iz stavka 4. i 5. ovoga članka.

(10) Ako zaposlenik mora sa stanice međumjesnog
javnog prijevoza koristiti i mjesni prijevoz, stvarni izdaci utvrđuju se u
visini troškova mjesnog i međumjesnog javnog prijevoza.

(11) Troškovi mjesnog prijevoza zaposlenika do
najbliže stanice međumjesnog prijevoza utvrđuju se u skladu s odredbom stavka
4. ili 5. ovoga članka, ovisno o uda­ljenosti mjesta stanova­nja od stanice
međumjesnog prijevoza.

(12) Ako postoji više mogućnosti korište­nja javnog
prijevoza, o povo­ljnosti odlučuje poslodavac uzimajući u obzir vremenski
najprihvat­ljiviji prijevoz za zaposlenika, uvažavajući racionalnost troškova.

(13) Ako nije organiziran međumjesni javni prijevoz
koji omogućava zaposleniku redovit dolazak na posao i odlazak s posla,
zaposlenik ima pravo na naknadu troškova prijevoza koja se utvrđuje u visini
cijene karte međumjesnog javnog prijevoza za istu uda­ljenost na tom području.

(14) Naknada troškova prijevoza isplaćuje se
unaprijed i to najkasnije pos­ljed­nje­g dana u mjesecu za idući mjesec.

(15) Iznimno od 1. do 14. stavka ovoga članka,
naknada troškova mjesnog i međumjesnog prijevoza na posao i s posla ne
isplaćuje se u slučaju godiš­nje­g odmora, porodnog dopusta i bolova­nja duže­g
od 42 dana.

Članak 6.

U članku 85. iza broja »46.«, briše se broj »58.«, a
iza broja »61.« dodaje se broj »62.« tako da izmije­njeni članak glasi:

»Iznosi materijalnih prava iz članaka 46., 59., 60.,
61., 62., 68., 69. i 70. ugovoreni su u neto iznosima«.

Članak 7.

Članak 86. mije­nja se i glasi:

»1. Vlada RH obvezuje se zaštititi i odrediti
primjerenu cijenu rada u javnim službama u odnosu na prosječnu plaću u
privredi, a osobito u odnosu na državnu privredu.

2. Vlada RH ukla­njat će zaostaja­nje plaća nastala
od prvog kvartala 2000. godine, u onim službama, dijelovima službi i kate­gorijama
zva­nja i sprema, za koje se sustavnom analizom plaća u javnim službama utvrdi
veće zaostaja­nje, a na teme­lju utvrđenih prioriteta i potreba u RH sukladno
dinamici dogovorenoj sa sindikatima javnih službi.«

Članak 8.

Ovaj
Dodatak I. Teme­ljnom kolektivnom ugovoru sastav­ljen je u pet izvornih
primjeraka, od kojih svakom potpisniku pripada po jedan primjerak.

Članak
9.

Ovaj
Dodatak I. Teme­ljnom kolektivnom ugovoru primje­njuje se od dana potpisiva­nja.

if !supportEmptyParas endif

               ZA
VLADU                             ZA
SINDIKATE

   REPUBLIKE HRVATSKE                  **Ferdo
Boban,** v. r.

**dr. sc. Goran Granić,** v. r.                 Hrvatski
sindikat djelatnika

    potpredsjednik Vlade RH                    u kulturi

**Andrija
Pu­ljević,**
v. r.

                                                               Nezavisni
sindikat zaposlenika u

                                                               sred­njim
školama Hrvatske

**Vilim
Ribić,** v. r.

                                                               Nezavisni
sindikat znanosti i

                                                               visokog
obrazova­nja

**Spomenka
Avberšek,** v.
r.

                                                               Samostalni
sindikat radnika u

                                                               djelatnosti
zdravstva, MIO i

   socijalne zaštite Hrvatske

Ostalo, NN 42/2003-543